paragraph_text: Ivan Sinčić je dopredsjednik Udruge za zaštitu i pomoć žrtvama deložacija "Stop deložacijama", utemeljene krajem 2012. i upisane u Registar udruga Republike Hrvatske u siječnju 2013. godine. Također je povezan s udrugom "Živi zid" koja je upisana u Registar udruga RH u kolovozu 2014., makar se kao organizator blokada deložacija spominje takva udruga još od kraja 2011. godine. Udruga "Živi zid" se u medijima navodi kao organizator prikupljanja potpisa za kandidaturu Ivana V. Sinčića za Predsjednika RH.<ref>"Živi zid: Deložacije su meki trbuh brutalnog sustava", Ladislav Tomičić za "Novi list", 17. studenog 2014.<ref>"Ivan Vilibor Sinčić: Građane ću izvući iz blokade, a studij završiti na Pantovčaku", ANITA BELAK KRILE za "Slobodnu Dalmaciju", 6. prosinca 2014.